പാറമേക്കാവിന്റെ പൂരത്തിന് ഉപയോഗിക്കുന്ന അമിട്ട് വീണ്ടും പരിശോധിക്കണം ഉത്തരവിട്ട് ഹൈക്കോടതി കൊച്ചി: തൃശ്ശൂര് ജില്ലാ ഭരണകൂടം പിടിച്ചെടുത്ത പാറമേക്കാവിന്റെ പൂരത്തിന് ഉപയോഗിക്കുന്ന അമിട്ട് വീണ്ടും പരിശോധിയ്ക്കാന് ഉത്തരവിട്ട് ഹൈക്കോടതി. അമിട്ടില് നിരോധിത വസ്തുവായ ബേരിയത്തിന്റെ അംശം കണ്ടെത്തിയെന്ന പേരിലായിരുന്നു തൃശ്ശൂര് ജില്ലാ ഭരണകൂടം അമിട്ട് പിടിച്ചെടുത്തത്. അമിട്ട് പരിശോധിച്ചപ്പോള് നിരോധിത രാസവസ്തുവായ ബേരിയത്തിന്റെ അംശമുണ്ടെന്നായിരുന്നു ലാബ് റിപ്പോര്ട്ട്. നിരോധിത രാസവസ്തുവിന്റെ സാന്നിധ്യമുള്ളതിനാല് അമിട്ടുകള് വിട്ടുതരാന് കഴിയില്ലെന്നായിരുന്നു ജില്ലാഭരണകൂടത്തിന്റെ നിലപാട്. തുടര്ന്നാണ് പാറമേക്കാവ് വെടിക്കെട്ട് കരാറുകാരന് ഹൈക്കോടതിയില് ഹര്ജി നല്കിയത്. അമിട്ടുകള് വീണ്ടും ലാബില് പരിശോധിക്കണമെന്നായിരുന്നു പാറമേക്കാവ് വെടിക്കെട്ട് കരാറുകാരന് ഹൈക്കോടതിയില് സമര്പ്പിച്ച ഹര്ജിയില് ഉന്നയിച്ചിരിക്കുന്ന ആവശ്യം. ഏഴ് ദിവസത്തിനകം വീണ്ടും പരിശോധന നടത്തി അറിയിക്കാനാണ് ഹൈക്കോടതി നല്കിയ നിര്ദ്ദേശം.